## Pravilnik o mjeriteljskim zahtjevima za tlakomjere za gume

### NN 9/2002 (25.1.2002.), Pravilnik o mjeriteljskim zahtjevima za tlakomjere za gume

# Državni zavod za normizaciju i mjeriteljstvo

227

Na temelju članka 22. Zakona o mjeriteljskoj djelatnosti (»Narodne
novine« broj 11/94) ravnatelj Državnog zavoda za normizaciju i mjeriteljstvo
donosi

## PRAVILNIK

### o mjeriteljskim zahtjevima za tlakomjere za gume

Članak 1.

Ovim se pravilnikom propisuju mjeriteljski zahtjevi kojima moraju
udovoljavati tlakomjeri za gume (u daljnjem tekstu: tlakomjeri).

Članak 2.

Tlakomjeri u smislu ovoga
pravilnika su mjerila što rade na načelu izravna prijenosa deformacije
elastičnoga mjernog elementa, nastale djelovanjem tlaka na pokazni uređaj.

Članak 3.

Tlakomjeri se dijele na:

1. tlakomjere fiksno ili
pokretno postavljene u servisnim i benzinskim stanicama što služe za kontrolu
tlaka dok se gume pune

2. ručne tlakomjere koji su
dio pribora vozila a namijenjeni su povremenoj kontroli tlaka u gumama

3. tlakomjere ugrađene na
vozilu, namijenjene neprekidnoj kontroli tlaka u gumama u toku vožnje.

Članak 4.

Mjerna područja tlakomjera
mogu biti razna – u granicama od 0 MPa do 1 MPa ili od 0 bar do 10 bar.

Članak 5.

Izrazi u ovom pravilniku
znače:

1. oznaka razreda točnosti
tlakomjera jest broj koji označuje apsolutnu vrijednost najveće dopuštene
mjerne pogreške pri upotrebi manometra, iskazane u postocima gornje granice
mjerenja

2. varijacija pokazivanja tlakomjera jest razlika u pokazivanjima
manometra na istim pokaznim točkama bilo da pokazivanje odnosno tlak raste ili
opada.

if !supportEmptyParas endif

Članak 6.

Najveće dopuštene pogreške za tlakomjere što se upotrebljavaju u servisnim i
benzinskim stanicama i za ručne tlakomjere navedene su u tablici 1.
if !supportLineBreakNewLine
endif

|  |  |  |
| --- | --- | --- |
| Gornje granice mjerenja, u MPa | Najveće dopuštene pogreške u MPa | |
| kod prve ovjere | kod ponovne ovjere |
| do 0,4  više od 0,4 do 1 | ± 0,008  ± 0,016 | ± 0,01  ± 0,02 |

Članak 7.

Najveće dopuštene pogreške za tlakomjere, iskazane u postocima gornjih
granica mjerenja jesu:

1. pri ispitivanju
tipa                               ± 1,3%

2. kod prve ovjere                                 ± 1,3%

3. kod ponovne
ovjere i u radu               ± 1,6%

Članak 8.

Promjene pokazivanja
tlakomjera ne smiju premašiti apsolutnu vrijednost najveće dopuštene pogreške
iz članka 7. ovoga pravilnika.

Članak 9.

Promjene pokazivanja
tlakomjera pri temperaturama koje odstupaju od 20 oC ± 5 oC ne smiju
premašiti ± 0,4% gornje granice mjerenja za svakih 10 oC.

Članak 10.

Tlakomjer se sastoji od ovih
dijelova:

1. kućišta s poklopcem

2. pokaznog uređaja
(brojčanika i kazaljke)

3. elastičnoga mjernog
elementa

4. mehanizma za prijenos
tlaka s elastičnoga mjernog elementa na kazaljku

5. nosača s priključkom.

Članak 11.

Kućište tlakomjera mora
zaštiti mjerni mehanizam i ljestvicu od prašine i vlage te od udaraca i
oštećenja.

Članak 12.

Brojčanik tlakomjera mora
biti ravan i tako pričvršćen za kućište da se djelovanjem vibracija ili udaraca
ne može pomaknuti.

Ljestvica brojčanika
tlakomjera mora imati jednake razmake između bilo kojih dviju uzastopnih
podjelnih crta.

Brojevi kojima su obilježene
podjelne crte moraju neposredno, a da se ne primjenjuje faktor množenja,
iskazivati veličinu izmjerenog tlaka.

Članak 13.

Kazaljka može imati vrh u
obliku istokračnog trokuta kojemu osnovica ne premašuje debljinu najuže
podjelne crte, a kut pri vrhu ne premašuje 60o.

Vrh kazaljke može imati i oblik
noža koji je postavljen okomito na podjelnu ploču, a njegova debljina ne
premašuje debljinu najuže podjelne crte.

Vrh kazaljke mora pokrivati od 1/3 do 2/3 duljine najkraćih podjelnih
crta.

Razmak između kazaljke i
površine brojčanika ne smije biti veći od 0,02 l + 1 mm, gdje je l udaljenost u
mm između rotacijske osi kazaljke i njezina vrha.

Članak 14.

Elastični mjerni element je
element tlakomjera (npr. tlakomjerska cijev, membrana, mijeh, spiralna opruga, elastična
čahura) koji se pod utjecajem mjernog tlaka elastično deformira.

Elastični mjerni element mora
biti izrađen od materijala koji osigurava postojanost fizikalno-kemijskih
svojstava elementa (npr. od bakrenih, niklenih, čeličnih slitina).

Članak 15.

Mehanizam za prijenos tlaka s
elastičnoga mjernog elementa na kazaljku sastoji se od:

1. vodilice vezane jednim
krajem za slobodni kraj elastič­noga mjernog elementa, a drugim krajem za
segmentni zupčanik

2. segmentnog zupčanika i

3. zupčanika.

Članak 16.

Nosač s priključkom mora biti
vezan za elastični mjerni element i preko njega se mora prenositi tlak s
pneumatika na elastični mjerni instrument.

Članak 17.

Ručni tlakomjeri mogu imati
uređaj za blokiranje i vraćanje kazaljke u osnovni položaj. Uređaj mora
omogućiti očitavanje vrijednosti izmjerenog tlaka nakon odvajanja tlakomjera od
ventila gume.

Članak 18.

Vrijednost podjeljka
tlakomjera mora iznositi 0,01 MPa odnosno 0,1 bar.

Iznimno od odredbe iz stavka
1. ovoga članka, vrijednost podjeljka ručnog tlakomjera čija je gornja granica
mjerenja viša od 0,4 MPa odnosno 4 bar može biti i veća, ali ne veća od 0,025
MPa odnosno 0,25 bar.

Članak 19.

Širina podjeljka ne smije
biti manja od 1,5 mm.

Širine podjeljka istog
brojčanika ne smiju se međusobno razlikovati više od 1/5 širine najmanjeg
podjeljka.

Debljina podjelne crte ne
smije biti veća od 1/5 širine podjeljka.

Svaka peta podjelna crta mora
se razlikovati od ostalih podjelnih crta većom duljinom, a svaka peta ili
deseta crta mora biti brojčano obilježena.

Ljestvica na brojčaniku mora
biti vidljiva i lako čitljiva s udaljenosti najmanje 0,6 m, bez optičkog
sistema za uvećavanje.

Članak 20.

Tlakomjer mora biti tako
konstruiran da izdrži:

1. tlak koji 15 minuta
premašuje gornju granicu mjerenja 25%

2. 1.000 impulsa što ih daje
tlak koji varira od 0% do 90% ili 95% gornje granice mjerenja, ako je riječ o
tlakomjerima što se upotrebljavaju u servisnim i benzinskim stanicama te o
ručnim tlakomjerima

3. 10.000 ciklusa tlaka koji polako varira od 0% do 75% gornje granice
mjerenja, s učestalosti koja ne premašuje 60 ciklusa u minuti, ako je riječ o
manometrima što se upotrebljavaju u servisnim i benzinskim stanicama te o
ručnim manometrima čiji se uređaj za blokadu zaustavlja nakon mjerenja

4. 20.000 ciklusa tlaka koji polako varira od 25% do 75% gornje granice
mjerenja, s učestalosti koja ne premašuje 60 ciklusa u minuti, ako je riječ o
tlakomjerima što su ugrađeni u vozilu

5. temperatura okoline – 20 oC i + 50 oC svaku po šest
sati

6. vibracije frekvencije 50 Hz i ubrzanje 50 m/s2 – dva sata, ako
je riječ o ručnim tlakomjerima i tlakomjerima što su ugrađeni u vozilu

7. potrese učestalosti od 80 do 120 udara u minuti i ubrzanje 50 m/s2 – dva sata, ako
je riječ o tlakomjerima što su ugrađeni u vozilu, odnosno ubrzanje 70 m/s2, ako je riječ o
ručnim tlakomjerima.

Granice dopuštene pogreške mjerenja i varijacije pokazivanja tlakomjera
nakon što tlakomjer u tijeku jednog sata nije bio pod tlakom, ne smiju
premašivati vrijednosti granica dopuštenih pogrešaka što su propisane ovim
pravilnikom.

Članak 21.

Natpisi i oznake na
tlakomjeru moraju biti ispisani na hrvat­skom jeziku i latiničnim pismom.

Natpisi i oznake moraju biti
jasni, dobro vidljivi u radnim uvjetima i ispisani tako da se ne mogu izbrisati
niti skinuti.

Članak 22.

Na brojčaniku tlakomjera mora
se ispisati:

1. oznaka mjerne jedinice

2. razred točnosti

3. znak koji pokazuje radni
položaj tlakomjera, ako je to potrebno.

Članak 23.

Na brojčaniku ili na kućištu
tlakomjera moraju se ispisati:

1. tvrtka odnosno ime ili
znak proizvođača

2. tvornički broj (tekući
broj proizvodnje)

3. godina proizvodnje

4. natpis »tlakomjer za gume«

5. službena oznaka tipa manometra, ako je tip ispitan.

Članak 24.

Na tlakomjerima što su ugrađeni u vozilu mora se ispisati:

1. tip automobilskih guma

2. visina tlaka koja odgovara tom tipu.

Članak 25.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-02/02-04/6

Urbroj: 558-03/1-02-1

Zagreb, 17. siječnja 2002.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 9/2002-227